CELEX: 62013TN0175
Language: hu
Date: 2013-03-25 00:00:00
Title: T-175/13. sz. ügy: 2013. március 25-én benyújtott kereset — Omega kontra OHIM — Omega Engineering (Ω OMEGA)

25.5.2013   
            
            
               HU
            
            
               Az Európai Unió Hivatalos Lapja
            
            
               C 147/28
            
         2013. március 25-én benyújtott kereset — Omega kontra OHIM — Omega Engineering (Ω OMEGA)
   (T-175/13. sz. ügy)
   2013/C 147/51
   A keresetlevél nyelve: spanyol
   
      Felek
   
   
      Felperes: Omega SA (Biel, Svájc) (képviselő: P. González-Bueno Catalán de Ocón, abogado)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Omega Engineering, Inc. (Stamford, Egyesült Államok)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsának 2013. január 10-én az R 2055/2011-1. sz. ügyben hozott határozatát és adjon helyt a bejelentett védjegy valamennyi kért áru tekintetében történő lajstromozásának;
            
         
               —
            
            
               az OHIM-ot és az Omega Engineering, Inc-t kötelezze jelen eljárás költségeinek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: az „Ω OMEGA” elemet magában foglaló ábrás, az Európai Uniót megjelölő nemzetközi védjegy a 9. osztályba tartozó áruk tekintetében — 997 036. sz. nemzetközi, az Európai Uniót megjelölő védjegybejelentés
   
      A felszólalási eljárásban hivatkozott védjegy vagy megjelölés jogosultja: Omega Engineering, Inc.
   
      A hivatkozott védjegy vagy megjelölés: az „OMEGA” nemzeti és közösségi szóvédjegyek a 7., 9., 11., 16., 35., 38., 41. és 42. osztályba tartozó áruk és szolgáltatások vonatkozásában.
   
      A felszólalási osztály határozata: a felszólalási osztály a felszólalásnak részben helyt adott és a lajstromozást részben megtagadta.
   
      A fellebbezési tanács határozata: a fellebbezési tanács a fellebbezést elutasította és a lajstromozást még nagyobb részben megtagadta.
   
      Jogalapok: a 207/2009 tanácsi rendelet 8. cikke (1) bekezdése b) pontjának a megsértése.